**grb_3d_za_doc.gif**

**REPUBLIKA HRVATSKA   
KRAPINSKO-ZAGORSKA ŽUPANIJA**

**ŽUPAN**

KLASA: 311-01/23-01/41

URBROJ: 2140-06/6-23-2

Krapina, 26. srpnja 2023. godine

Na temelju članka 8. Pravilnika za dodjelu potpore za poticanje proizvodnje Zagorskih mlinaca i „Zagorskih štrukli“/“Zagorskih štruklji“ Krapinsko-zagorske županije u 2023. godini („Službeni glasnik Krapinsko-zagorske županije“ broj 33/23) te članka 32. Statuta Krapinsko-zagorske županije (Službeni glasnik Krapinsko-zagorske županije“, broj 13/01., 5/06., 14/09., 11/13., 26/13., 13/18., 5/20, 10/21 i 15/21- pročišćeni tekst) župan Krapinsko-zagorske županije raspisuje

**JAVNI POZIV**

**za dodjelu potpora za poticanje proizvodnje Zagorskih mlinaca i „Zagorskih štrukli“/“Zagorskih štruklji“ Krapinsko-zagorske županije u 2023. godini**

1. **Predmet Javnog poziva** je podnošenje Prijava za dodjelu potpora za poticanje proizvodnje Zagorskih mlinaca i „Zagorskih štrukli“/“Zagorskih štruklji“ Krapinsko-zagorske županije temeljem Pravilnika za dodjelu potpore za poticanje proizvodnje Zagorskih mlinaca i „Zagorskih štrukli“/“Zagorskih štruklji“ Krapinsko-zagorske županije u 2023. godini („Službeni glasnik Krapinsko-zagorske županije“ broj 33/23) (dalje u tekstu: Pravilnik) koji je usklađen s Uredbom Komisije (EU) br. 1407/2013 оd 18. prosinca 2013. o primjeni članka 107. i 108. Ugovora o funkcioniranju Europske unije na *de minimis potpore* ( SL L 352 od 24. prosinca 2013) i Uredbom Komisije (EU) 2020/972 od 02. srpnja 2020. o izmijeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014. u pogledu njezina produljenja i odgovarajućih prilagodbi (SL L215/3, 07 srpnja 2020.) u daljnjem tekstu (Uredba 1407/2013).

**2.** **Prijavu mogu podnijeti:**

1. Mikro, mali i srednji subjekti malog gospodarstva i to trgovačka društva (d.o.o. i j.d.o.o.) i obrti sukladno Preporuci Europske Komisije 2003/361/EC od 6. svibnja 2003. koji proizvode Zagorske mlince ili „Zagorske štrukle“/“Zagorske štruklje“ prema specifikaciji i certificirani su proizvođači i nositelji potvrde o sukladnosti proizvoda sa Specifikacijom proizvoda Zagorski mlinci ili Specifikacijom proizvoda „Zagorski štrukli/Zagorski štruklji“ za razdoblje 2022./2023., izdanom od strane certifikacijskog tijela Bureau Veritas Croatia d.o.o.

Proizvođači Zagorskih mlinaca ili „Zagorskih štrukli/Zagorskih štruklji“ dokazuju da svoj

proizvod stavljaju na tržište dostavom Evidencijskih listova otpreme Zagorskih mlinaca ili

„Zagorskih štrukli/Zagorskih štruklji“ (Obrazac OB-5).

1. Mikro, mali i srednji subjekti malog gospodarstva i to trgovačka društva (d.o.o. i j.d.o.o.) i

obrti su prihvatljivi Podnositelji prijave po ovom Pravilniku ukoliko:

1. imaju sjedište na području Krapinsko-zagorske županije (upisano najkasnije s danom objave Javnog poziva),
2. su registrirani najmanje 1 godinu do trenutka podnošenja prijave,
3. imaju najmanje jednog zaposlenog u prethodnoj poslovnoj godini,
4. imaju podmirene obveze po osnovi javnih davanja o kojima službenu evidenciju vodi Porezna

uprava,

1. nisu u blokadi.
2. **Namjena potpore:**
3. Namjena potpore odnosi se na slijedeće prihvatljive aktivnosti:

SKUPINA A

* kupnju, izgradnju, uređenje ili proširenje objekata za proizvodnju Zagorskih mlinaca ili „Zagorskih štrukli“/“Zagorskih štruklji“,
* kupnju, izgradnju, uređenje ili proširenje objekata za skladištenje sirovina i proizvoda Zagorskih mlinaca ili „Zagorskih štrukli“/“Zagorskih štruklji“,
* kupnju strojeva, opreme i alata za proizvodnju Zagorskih mlinaca ili „Zagorskih štrukli“/“Zagorskih štruklji“,
* kupnju gospodarskog motornog vozila za prijevoz tereta najveće dopuštene mase do 12.000 kg za namjenu dovoza/odvoza sirovina i distribuciju Zagorskih mlinaca ili „Zagorskih štrukli“/“Zagorskih štruklji“.

SKUPINA B

* marketinške aktivnosti i ulaganje za izlazak na nova tržišta,
* edukaciju i stručno osposobljavanje vlasnika i zaposlenika.

1. **Iznos i intenzitet potpore:**

a) Podnositelj prijave koji je proizveo Zagorske mlince prema Specifikaciji proizvoda „Zagorski mlinci“ ili podnositelj prijave koji je proizveo „Zagorske štrukle“/“Zagorske štruklje“ prema Specifikaciji proizvoda „Zagorski štruli“/“Zagorski štruklji“ za razdoblje 2022./2023. godine u količini **do 10 tona** godišnje što dokazuje evidencijskim listovima otpreme Zagorskih mlinaca ili „Zagorskih štrukli“/“Zagorskih štruklji“, Obrazac OB-5, može ostvariti najniži iznos potpor**e od 2.655,00 eura¹/20.004,10 kuna,** anajviši iznos potpore **do 6.636,00 eura¹/49.998,94 kune.**

b) Podnositelj prijave koji je proizveo Zagorske mlince prema Specifikaciji proizvoda „Zagorski mlinci“ ili podnositelj prijave koji je proizveo „Zagorske štrukle“/“Zagorske štruklje“ prema Specifikaciji proizvoda „Zagorski štruli“/“Zagorski štruklji“ za razdoblje 2022./2023. godine u količini **većoj od 10 tona** godišnje što dokazuje evidencijskim listovima otpreme Zagorskih mlinaca ili „Zagorskih štrukli“/“Zagorskih štruklji“, Obrazac OB-5, može ostvariti najniži iznos potpore **od 7.963,00 eura¹/ 59.997,22 kuna,** anajviši iznos potpore **do 10.618,00 eura¹/ 80.001,32 kuna.**

Sredstva za provedbu aktivnosti iz skupine A odobravaju se u iznosu **do 60%** od ukupno prihvatljivih troškova za poticanje proizvodnje Zagorskih mlinaca ili “Zagorskih štrukli“/“Zagorskih štruklji“.

*(fiksni tečaj 1 EUR = 7,53450)*

Sredstva za provedbu aktivnosti iz skupine B odobravaju se u iznosu **do 20%** od ukupno prihvatljivih troškova za Zagorske mlince ili „Zagorske štrukle“/“Zagorske štruklje“.

Sredstva za odobrene potpore isplaćuju se korisnicima jednokratno u ukupnom iznosu dodijeljene potpore.

1. **Prihvatljivi i neprihvatljivi troškovi**

**Prihvatljivi troškovi** su troškovi nastali od 01.01.2023. godine do podnošenja zahtjeva za poticanje proizvodnje Zagorskih mlinaca ili „Zagorskih štrukli“/“Zagorskih štruklji“ i to za:

1) kupnju objekata za proizvodnju,

2) kupnju objekata za skladištenje sirovina i proizvoda,

3) izgradnju, uređenje ili proširenje objekata za proizvodnju,

4) izgradnju, uređenje ili proširenje objekata za skladištenje sirovina i proizvoda,

5) nabavu strojeva, postrojenja i opreme, mjernih i kontrolnih uređaja i instrumenata te računalnih programa,

6) kupnju gospodarskog motornog vozila za prijevoz tereta najveće dopuštene mase do 12.000 kg za namjenu dovoza/odvoza sirovina i distribuciju proizvoda,

7) usluge korištenja vanjskih subjekata u razvoju proizvoda (atestiranje opreme i instalacija, testiranje proizvoda, promotivne aktivnosti, grafička rješenja i inovacija u dizajnu proizvoda, ambalaži i dr.),

8) edukaciju/stručno osposobljavanje vlasnika i zaposlenika,

9) marketinške aktivnosti (nastup na domaćim i inozemnim sajmovima, zakup i opremanje izložbenog prostora, oblikovanje proizvoda (dizajn) i izrada web stranice).

**Neprihvatljivi troškovi su:**

1) Troškovi opreme, usluga i radova koje isporučuju ili obavljaju partnerski i povezani subjekti s podnositeljem prijave,

2) Porez na dodanu vrijednost (bez obzira da li je poduzetnik u sustavu PDV-a ili nije),

3) Nabava rabljenih strojeva i opreme,

4) Carinske i uvozne pristojbe ili bilo koje druge naknade (bankovne naknade, tečajne razlike i sl.),

5) Projektna dokumentacija sa svim potrebnim dozvolama i studijama za izgradnju, uređenje ili proširenje objekta za proizvodnju Zagorskih mlinaca ili „Zagorskih štrukli“/“Zagorskih štruklji“,

6) Nabava/kupovina/najam:

- osobnih automobila,

- radnih vozila,

- gospodarskih motornih vozila za prijevoz tereta dopuštene mase iznad 12.000 kg,

7) Troškovi studija (školarine),

8) Troškovi tečajeva i edukacije koje nisu u funkciji obavljanja djelatnosti za koju je potpora odobrena (npr. tečajevi stranih jezika, informatički tečajevi i sl.) te stjecanja formalnog obrazovanja,

9) Najam opreme i strojeva,

10) Potrošni materijal, nabava/kupovina sirovina/repromaterijala,

11) Obnavljanje certifikata, kontrolni audit,

12) Web-hosting,

13) Oglašavanje u medijima,

14) Trošak službenog puta (dnevnice, prijevoz, smještaj),

15) Catering odnosno usluga pripreme, dostave i posluživanja hrane i pića,

16) Trošak konzumacije hrane i pića u i izvan ugostiteljskih objekata.

1. **Podnošenje Prijave s obaveznom dokumentacijom (osnovna i specifična dokumentacija)**

**Osnovna dokumentacija**

* Ispunjen Obrazac prijave za dodjelu potpore (Prilog I.);
* Izvadak iz sudskog registra ne stariji od 30 dana od objave Javnog poziva za trgovačka društva;
* Izvadak iz obrtnog registra za obrte ne stariji od 30 dana;
* Preslika osobne iskaznice osobe ovlaštene za zastupanje trgovačkog društva/vlasnika obrta;
* Ispunjena Izjava o korištenim državnim potporama male vrijednosti (Prilog III.);
* Ispunjen Obrazac Suglasnosti za objavu osobnih podataka ( Prilog IV.);
* Ispunjena Skupna izjava (Prilog V.);
* Potvrda Porezne uprave o nepostojanju duga, ne starija od 30 dana od objave Javnog poziva,

(e-Porezna);

* Ispunjena Izjava Podnositelja prijave (Obrazac VII.);
* Preslika Potvrde o sukladnosti proizvoda sa Specifikacijom proizvoda Zagorski mlinci ili Specifikacijom proizvoda „Zagorski štrukli“/“Zagorski štruklji“ za razdoblje 2022/2023;
* Prilozi Potvrdi o sukladnosti proizvoda za Zagorske mlince ili „Zagorske štrukle“/“Zagorske štruklje“ za razdoblje od 01.05.2022. do 31.12.2022. te od 01.01.2023. do 01.05.2023. godine na kojima se vide količine koje su proizvođači prijavili da će proizvesti;
* Preslike obrazaca OB-05 za Zagorske mlince ili „Zagorske štrukle“/“Zagorske štruklje“ (Evidencijska lista otpreme Zagorskih mlinaca ili „Zagorskih štrukli“/“Zagorskih štruklji“) za razdoblje od 01.05.2022. godine do 01.05.2023. godine (iz kojih su vidljive mjesečne količine Zagorskih mlinaca ili „Zagorskih štrukli“/“Zagorskih štruklji“ stavljenih na tržište);
* Fotografije proizvoda i promidžbeni materijal.

**Specifična dokumentacija**

1. Za namjenu:

* kupnje strojeva, opreme i alata za proizvodnju Zagorskih mlinaca ili „Zagorskih štrukli“/“Zagorskih štruklji;
* kupnje gospodarskog motornog vozila za prijevoz tereta najveće dopuštene mase do 12.000 kg za namjenu dovoza/odvoza sirovina i distribuciju Zagorskih mlinaca ili „Zagorskih štrukli“/“Zagorskih štruklji;
* marketinških aktivnosti i ulaganja za izlazak na nova tržišta;
* edukacije i stručnog osposobljavanja vlasnika i zaposlenika.

Računi s izvodima kao dokaz o plaćanju, ponude, predračuni i ugovori.

1. Za namjenu:

* kupnje objekata za proizvodnju Zagorskih mlinaca ili „Zagorskih štrukli“/“Zagorskih štruklji;

Predugovor za kupnju objekata i dokaz o legalnosti objekata (uporabna i/ili građevinska

dozvola, Rješenje o izvedenom stanju ili neki drugi dokaz).

c) Za namjenu:

* kupnje objekata za skladištenje sirovina i proizvoda Zagorskih mlinaca ili „Zagorskih

štrukli“/“Zagorskih štruklji;

Predugovor za kupnju objekata i dokaz o legalnosti objekata (uporabna i/ili građevinska dozvola, Rješenje o izvedenom stanju ili neki drugi dokaz).

1. Za namjenu:

* izgradnje objekta za proizvodnju Zagorskih mlinaca ili „Zagorskih štrukli“/“Zagorskih štruklji“;
* izgradnje objekta za skladištenje sirovina i proizvoda Zagorskih mlinaca ili „Zagorskih štrukli“/“Zagorskih štruklji“;

Zemljišnoknjižni izvadak kao dokaz prava vlasništva nad zemljištem, ne stariji od 8 dana od dana podnošenja Prijave, uz odgovarajuće dokaze o vlasništvu.

Troškovnici radova ovjereni od strane ovlaštenog projektanta.

1. Za manjenu:

* uređenja ili proširenja objekata za proizvodnju Zagorskih mlinaca ili „Zagorskih štrukli“/“Zagorskih štruklji“;
* uređenja ili proširenja objekata za skladištenje sirovina i proizvoda Zagorskih mlinaca ili „Zagorskih štrukli“/“Zagorskih štruklji“;

Dokaz o legalnosti objekta (uporabna i/ili građevinska dozvola, Rješenje o izvedenom stanju ili neki drugi dokaz),

Ugovor o dugoročnom zakupu objekta na minimalno 10 godina uz odgovarajuće dokaze o legalnosti (uporabna i/ili građevinska dozvola, Rješenje o izvedenom stanju ili neki drugi dokaz), (Ugovor o dugoročnom zakupu objekta ne može biti sklopljen unutar partnerskih i povezanih subjekata s Podnositeljem prijave),

Troškovnici radova ovjereni od strane ovlaštenog projektanta.

Ponude i predračuni ne smiju biti stariji od 30 dana od dana podnošenja Prijave, a troškovnici

60 dana od podnošenja Prijave te isti moraju sadržavati osnovne podatke o ponuditelju.

**Popis priloga koji se prilažu u Prijavi**:

1. Prilog I. - Obrazac Prijave za potporu,
2. Prilog III. - Obrazac: Izjave o korištenim potporama male vrijednosti,
3. Prilog IV. - Obrazac: Suglasnost za objavu osobnih podataka,
4. Prilog V. - Obrazac: Skupna izjava,
5. Prilog VIII. - Obrazac: Izjava podnositelja Prijava.

1. **Način i uvjeti podnošenja Prijave za potporu**

Prijava za dodjelu bespovratne potpore podnosi se putem pripadajućeg Obrasca Prijave za potporu uz koji se prilaže obavezna dokumentacija (osnovna i specifičan dokumentacija). Obrasci s popisom obavezne dokumentacije mogu se preuzeti na web stranici: http://www.kzz.hr// (Natječaji i javni pozivi). Obrasci za prijavu na Javni poziv ne smiju se ni na koji način mijenjati.

Ispunjen Obrazac Prijave za potporu s obaveznom dokumentacijom podnosi se **isključivo putem pošte i to preporučeno u zatvorenoj omotnici na čijoj poleđini treba obavezno ispisati ime i prezime i adresu pošiljatelja** te poslati na adresu:

Krapinsko-zagorska županija,

Upravni odjel za gospodarstvo, poljoprivredu, turizam, promet i komunalnu infrastrukturu

„ ZA JAVNI POZIV-dodjela potpora za poticanje proizvodnje Zagorskih mlinaca i „Zagorskih štrukli“/“Zagorskih štruklji“ Krapinsko-zagorske županije u 2023. godini

Magistratska 1, 49000 Krapina,

* „NE OTVARAJ“-

1. Detaljne upute o postupku obrade Prijava za potporu i donošenju Odluke nalaze se u Pravilniku.
2. Rok za podnošenje Prijava za potporu teče od dana objave i traje do **25.** **kolovoza 2023. godine**.

**ŽUPAN**

Željko Kolar

Dostaviti:

1. Upravni odjel za gospodarstvo, poljoprivredu, turizam, promet i komunalnu infrastrukturu,
2. Upravni odjel za poslove Županijske skupštine, za zbirku isprava,
3. Upravni odjel za financije i proračun,
4. Pismohrana, ovdje.

*(fiksni tečaj 1 EUR = 7,53450)*